Melita (res publica)
Melita (Lingua Melitensis: Malta) est civitas et insula in Mari Interno sita. Caput civitatis est Valetta; insula vicina, Gaulos (Gaudus). Linguae publicae sunt Lingua Melitensis et Anglica.

Historia 

Melita portum utilem semper praebebat. 

Paulus apostolus Romam petens naufragio facto Melitam devenit (Act. 28: 1-10), ubi multum apud "barbaros" (Act. 28:2) valebat, quod patrem Publii, principis insulae, aliosque Melitenses aegrotantes sanavit (Act. 28: 8-9). 

Decimo sexto saeculo Ordo Hospitalis centrum in Melita se locavit.

Ecclesia Catholica 
Melita est sedes episcopalis metropolitana (Archidioecesis Melitensis aut Melevitana). Praesens archiepiscopus Carolus Scicluna est.

Res politicae 
Melita e constitutione ab anno 1974 est libera res publica parlamentaria in Consociatione Populorum. Princeps civitatis est annis quinque electus praeses, qui imprimis munera repraesentativa sustinet. Exsecutoria potestas est ab administatorum principe gubernato regno. Legislatio est consilium publicum, cuius 65 legati annis quinque electi sunt.

Geographia 
Diebus nostris homines insulas tres incolant, videlicet Melitam, Gaulum, Hephaestiam.

Notae

Bibliographia 
 Fontes antiquiores
 Ioannes Franciscus Abela; Ioannes Antonius Seinerus, interpr., "Descriptio Melitae atque adiacentium insularum" in Ioannes Georgius Graevius et al., Thesaurus antiquitatum et historiarum Siciliae vol. 14 (Lugduni Batavorum: Petrus vander Aa, 1725) 
 Andreas Geringius, Dissertatio gradualis de insula Melita. Upsaliae, 1725 
 Ignatius Xaverius Mifsud, Ecclesiasticae Melitensis historiae fragmentum. Melitae: in palatio C.S.S., 1757 
 Burchardus Niderstadt, Malta vetus et nova Helmstadii, 1660 Textus apud Monacenses
 Burchardus Niderstadt, "Melita vetus et nova" in Iacobus Gronovius, ed., Thesaurus Graecarum antiquitatum vol. 6 (Lugduni Batavorum: Petrus vander Aa, 1699) 
 Ioannes Quintinus Haeduus, Insulae Melitae descriptio ex commentaris rerum quotidianarum. Lugduni: apud Seb. Gryphium, 1536 Textus apud Gallica
 Ioannes Quintinus Haeduus, "Insulae Melitae descriptio"; Caelius Secundus Curio, "De bello Melitensi historia" in Ioannes Georgius Graevius et al., Thesaurus antiquitatum et historiarum Siciliae vol. 14 (Lugduni Batavorum: Petrus vander Aa, 1725)  

 De fontibus
 H. C. R. Vella, "Quintinus' Insulae Melitae descriptio and later writers" in Hyphen vol. 6 no. 5

Historia Melitae

Nexus externi 

Civitates sociae Unionis Europaeae
!
Civitates sui iuris
Ordo Hospitalis